Αν θέλεις να είσαι σίγουρος ότι όλα θα λάβουν χώρα με τις προδιαγραφές του Κατασκευαστή, καλό θα ήταν να απευθυνθείς σε συνεργείο αυτοκινήτων, όπου θα πραγματοποιηθεί και ένας γενικότερος έλεγχος του οχήματος σου αλλά και θα τηρηθεί μία πιο προσεκτική διαδικασία αλλαγής. Ωστόσο, αν ξαφνικά θυμήθηκες ότι θες λάδια ενώ βάζεις βενζίνη και δεν έχεις πολύ χρόνο, το βενζινάδικο αποτελεί μια πολύ βολική λύση για να εξυπηρετηθείς γρήγορα, αρκεί να είναι λογικές οι τιμές αντικατάστασης. Αν από την άλλη κρύβεις μέσα σου έναν παθιασμένο μηχανικό και γνωρίζεις πώς μπορείς να αλλάξεις λάδια μόνος σου, τότε μην διστάσεις.